"ҰЛЫ ДАЛА ЕЛІ" БРЕНДІМЕН - СЫРТҚЫ НАРЫҚҚА!
""ҰЛЫ ДАЛА ЕЛІ" БРЕНДІМЕН - СЫРТҚЫ НАРЫҚҚА!" | "https://abai.kz/post/46273"
TITLE: "ҰЛЫ ДАЛА ЕЛІ" БРЕНДІМЕН - СЫРТҚЫ НАРЫҚҚА!
URL: https://abai.kz/post/46273
META: ""ҰЛЫ ДАЛА ЕЛІ" БРЕНДІМЕН - СЫРТҚЫ НАРЫҚҚА!" | "https://abai.kz/post/46273"
DATE: 07.11.2016
AUTHOR(s): Абай-Ақпарат
TOTAL WORDS: 475
TEXT: «Ұлы дала елі» брендін пайдалану құқығын табыс етуге арналған байқау өтеді. «Ұлы дала елі» брендінің  қатарына еліміздегі ең үздік экспорттаушыларын бірігеді және осы идея тауарлар мен қызметтердің әлемдік нарығына шығарылады. Осы бренд аясында біріккен кәсіпорындардың моральдық міндеттемелері «Атамекенге» жүктеледі. Сондай-ақ, Палата экспортқа бағдарланған кәсіпорындарды ынталандырып, оларды түрлі құралдардың көмегімен қолдау жөнінде бастама көтереді. Бұл сапалы өнімдер мен қызмет түрлерін бірыңғай қазақстандық бренд аясында экспорттау арқылы халықаралық аренада еліміздің имиджі мен танымалдығын арттыруға көмектеседі. Отандық кәсіпкерлерді байқауға тарту бәсекенің деңгейін арттырып, сапа идеясын ілгерілетеді және отандық кәсіпкерлерді қолдауда еліміздің оң имиджін қалыптастырады. Байқау қорытындылары бойынша 3  үміткер лауреат атанып, «Ұлы дала елі» брендін пайдалану құқығына ие болады. Байқауға мына талаптарды орындаған жеке кәсіпкерлік субъектілері қатыса алады: 1) Ұлттық кәсіпкерлер палатасына бекітілген мерзімде өтінім берген; 2) үш жылдан артық жұмыс істеп келе жатқан; 3) жойылу сатысында емес, банкрот деп жарияланбаған; 4) өтінімде дұрыс мәліметтер көрсеткен; 5) комиссия мүшелеріне өз кәсіпорнын тексеруге мүмкіндік берген. Байқауға қатысушылар мына талаптарға сай келуі керек: 1) өндірістің жалпы көлеміндегі экспорт үлесі (30%-дан аспауы қажет); 2) тауар өндіру, қызмет көрсету кезіндегі жергілікті құрамның үлесі (50%-дан кем болмауы керек); 3) халықаралық бизнес-қауымдастықтарға мүшелік (бар болса); 4) лицензиялардың, рұқсат қағаздардың, патенттердің болуы (бар болса); 5) халықаралық марапаттардың, дипломдардың болуы (құпталады); 6) бизнестің әлеуметтік жауапкершілігі бойынша қаржылай емес есеп жариялау тәжірибесінің болуы (бұл да құпталады); 7) сауда маркасының танымал болуы, ұсынылған портфолио бойынша компанияның оң имиджі (құпталады). Байқауды өткізу тәртібі: Байқауға қатысушылар өтінімді толтырып, сканерден өткізіп, info@yludala.kz электронды мекен-жайына жібереді. Комиссия байқауға қатысушылардың өтінімдерін қарастырып, барлық өтінімдердің ішінен 12 үміткерді іріктеп алады. Топтарға бөлінген комиссия мүшелері өтінімде жазылған мәліметтерді тексеру үшін кәсіпорындарға барады (солардың есебінен). Тексеру нәтижелері бойынша комиссия іріктеудің келесі кезеңіне өткен 6 үміткерді анықтайды. Дауыс беру үшін сол 6 үміткердің тізімі ҰКП-ның интернет-ресурсында жарияланады, дауыс беру 10 күнге созылады. Көбірек дауысқа ие болған компаниялар ( 3-ден артық емес ) «Ұлы дала елі» брендін пайдалану құқығына ие болады. Байқау жүлдегерлеріне салтанатты түрде «Ұлы дала елі» брендінің белгісі мен дипломдар табыс етіледі. «Ұлы дала елі» брендін иелену құқығы 5 жылға беріледі. Байқауға қатысушылар кәсіпорындарды тексеруге байланысты кететін комиссия мүшелерінің шығындарын (көлік, жатын орын шығындары, комиссияның үш мүшесіне арналған екі күннен аспайтын тәуліктік шығындар) төлеу міндетін өздеріне алатындықтарын түсінулері керек. Қазіргі таңда комиссия жасақталып жатыр, оны «Атамекен» ҚР ҰКП Басқарма Төрағасы Абылай Мырзахметов басқарады. Комиссия мүшелері салалық қауымдастықтардың өкілдері мен блогерлер болады. Комиссия құрамы осы жылдың 10 қарашасы күні бекітіледі. ҰКП-ның жауапты бөлімшесі – Жұмыспен қамту мәселелері жөніндегі департамент. Биыл байқауды өткізу мерзімі 2017 жылдың 1 қаңтарынан бастап күшіне енетін Ережеде қарастырылған мерзімнен ерекшеленеді. 2016 жылы өтінім беру мерзімі: 2016 жылдың 28 қазаны мен 15 қарашасының аралығы. Байқауға қатысу үшін үміткерлер өтінімді Байқау туралы ереженің №2 Қосымшасына сәйкес, мына электронды поштаға жібереді: е-mail : info@yludala.kz «Ұлы дала елі» брендін иелену құқығын табыс ету байқауын өткізу туралы ереже www.yludala.kz сайтында жарияланған. Кеңес алу үшін: Тел. +7 (1712)  919-300 (ішкі. 1836, 1840), е - mail : info@yludala.kz . Abai.kz
